พรีม เขินโดน ทอย อุ้มตัวปลิว ปลื้มร่วมงาน พี่แก้ว ไอดอลในดวงใจ
เกินความคาดหมายแฟนๆพากันเอ็นดู คุณหนูพราว หน้าใสหัวใจฟรุ้งฟริ้ง ในละคร นางสาว 18 มงกุฎ ทาง ช่อง GMM 25 กันยกใหญ่ ทำเอา น้องพรีม-ชนิกานต์ ตังกบดี หน้าบานยิ้มไม่หุบเพราะเป็นการแสดงละครเต็มตัวครั้งแรกแถมได้ร่วมงานกับ พี่แก้ว-จริญญา ไอดอลตัวจริงถึงกับปลื้มมากพรีม เผยว่า โอ๊ย ถือว่าเกินคาดกับการเล่นละครเต็มตัวครั้งแรกของพรีม ยิ่งบทคุณหนูพราว ค่อนข้างไกลตัวเอง เสพติดโซเชียลหนัก ซึ่งก็สะท้อนสังคมวัยรุ่นสมัยนี้อย่างที่ทุกคนรู้กัน ชีวิตคุณหนูพราวน่าสงสารต้องการการยอมรับจากคุณแม่ริสา (พี่มาริสา อานิต้า) กับพี่พอร์ช (พี่กันสมาย-ชนกันต์) แต่ไม่เคยมีใครให้กำลังใจเลยหาเพื่อนคุยทางโซเชียลล่ายอดวิวยอดไลค์ไปวันๆการถ่ายทำละครนี้สนุกมาก ในจอครอบครัวพราวอาจจะดุดันจนคนหมั่นไส้ แต่นอกจอเป็นครอบครัวบันเทิง (หัวเราะ) ทั้งพี่สาพี่กันเป็นคนตลกคุยสนุกมุกกระจาย และเรื่องนี้มีฉากสวีต พราวไปจีบพายุ (พี่ทอย-ปฐมพงศ์) เป็นเรื่องใหม่มากต้องจีบหนุ่มก่อน พรีมเล่นไม่ออกเขินมากวันนั้นพี่อั๋น-กรพจน์ (ผู้กำกับ) ให้พี่ทอยอุ้มหนูเลย อายด้วย กลัวตกด้วย แต่ทุกคนก็พูดให้ความมั่นใจจนฉากนี้ผ่านไปด้วยดี แล้วก็อยากฝากคู่เราให้ฟินตามกันจะเป็นสวีตแบบโก๊ะๆ ฉีกแนวคู่พระ-นาง พี่แก้ว-พี่โทนี่ แต่การได้แสดงละครเรื่องนี้นอกจากบทบาทจะเข้มข้นได้โรแมนติกดราม่าแบบที่หนูอยากเล่นแล้ว พรีมยังเป็นติ่ง เฟย์-ฟาง-แก้ว ด้วย เจอพี่แก้ววันแรกๆ ใจเต้นตึกตักๆ น่ารักมาก เล่นละครก็เก่ง ไอดอลตัวจริงของหนูเลยค่ะ.
เกินความคาดหมายแฟนๆพากันเอ็นดู คุณหนูพราว หน้าใสหัวใจฟรุ้งฟริ้ง ในละคร นางสาว 18 มงกุฎ ทาง ช่อง GMM 25 กันยกใหญ่ ทำเอา น้องพรีม
นางสาว 18 มงกุฎ,พรีม ชนิกานต์,ชนิกานต์ ตังกบดี,แก้ว จริญญา,ทอย ปฐมพงศ์,นิยาย,ข่าววันนี้,ดารา